銅鑼灣避風塘

銅鑼灣避風塘喺香港銅鑼灣，係維多利亞港其中一個主要嘅避風塘。避風塘佔地10.6公頃，作業船隻嘅泊位佔3.2公頃，遊樂船隻嘅泊位佔7.4公頃。

歷史 
1883年，香港政府喺銅鑼灣填海，由銅鑼灣道填到高士威道。高士威道對出嘅海灣，修建成為香港第一個避風塘。1950年，個避風塘填平，原址起維多利亞公園，舊堤變成而家嘅維園道，而避風塘就搬到維園道對出。

鄰近 
怡和午炮
香港海底隧道
銅鑼灣行車天橋
香港怡東酒店

連出去 
 銅鑼灣避風塘地圖

香港避風塘
銅鑼灣